Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi sähköisen viestinnän verkkojen ja niihin liittyvien toimintojen käyttöoikeuksista ja yhteenliittämisestä komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2002/0075 lopull. - COD 2000/0186 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI sähköisen viestinnän verkkojen ja niihin liittyvien toimintojen käyttöoikeuksista ja yhteenliittämisestä KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2000/0186 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI sähköisen viestinnän verkkojen ja niihin liittyvien toimintojen käyttöoikeuksista ja yhteenliittämisestä KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä tekemistä tarkistuksista. Komissio esittää seuraavassa lausuntonsa parlamentin ehdottamista 7 tarkistuksesta. 2. Taustaa Käyttöoikeuksia ja yhteenliittämistä koskeva komission ehdotus (KOM(2000) 384 - 2000/0186(COD)) on osa ehdotettua uutta sähköisen viestinnän verkkojen ja palvelujen sääntelyjärjestelmää ja sillä yhdenmukaistetaan tapaa, jolla jäsenvaltiot sääntelevät sähköisen viestinnän verkkojen ja palvelujen tarjoajien välisiä markkinoita yhteisössä. Euroopan parlamentti esitti ehdotukseen tarkistuksia ensimmäisessä käsittelyssään 1. maaliskuuta 2001, ja komissio antoi tähän liittyvät muutetut ehdotuksensa 4. heinäkuuta 2001. Neuvosto vahvisti yhteisen kannan 17. syyskuuta 2001. Komissio hyväksyi neuvoston yhteisen kannan kaikilta osin. Euroopan parlamentin toisessa käsittelyssä ehdottamat tarkistukset ovat osa kompromissia, joka kattaa uuden sääntelyjärjestelmän neljään direktiiviin (joihin tämäkin direktiivi lukeutuu) ja yhteen taajuusasioita koskevaan päätökseen tehtävät muutokset, jotka neuvoston puheenjohtajamaa esitti parlamentille yhtenä kokonaisuutena. Kokonaisuus hyväksyttiin kaikilta osin Euroopan parlamentin täysistunnossa 12. joulukuuta 2001. Koska neuvosto hyväksyy ehdotetut muutokset, sovittelumenettelyä ei tarvita. Neuvoston on tarkoitus hyväksyä tekstit lopullisesti vuoden 2002 alkupuolella oikeudellisten tarkastajien tekemän tarkastuksen jälkeen. 3. Ehdotuksen tarkoitus Direktiivissä annetut säännökset ovat yksittäisistä tekniikoista riippumattomia, mutta niitä voidaan soveltaa tiettyihin tuote- tai palvelumarkkinoihin tietyillä maantieteellisillä alueilla, jotta havaitut markkinaongelmat käyttöoikeuksien ja yhteenliittämisen tarjoajien välillä voidaan ratkaista. Direktiivi kattaa muun muassa kiinteiden ja matkaviestintäverkkojen sekä digitaalisten televisiolähetysverkkojen käyttöoikeudet, joihin luetaan kuuluviksi myös mahdollisuudet käyttää ehdollisen pääsyn järjestelmiä ja niihin liittyviä toiminteita kuten sähköisiä ohjelmaoppaita ja sovellusrajapintoja. Direktiivi takaa yrityksille oikeusvarmuuden määrittelemällä selkeät perusteet niiden oikeuksille ja velvollisuuksille (3 ja 4 artikla) ja säännöt, joiden mukaan toimintaan puututaan sääntelyllä (5 artikla). Direktiivi asettaa rajoitukset sille, minkälaisia käyttöoikeus- ja yhteenliittämisvelvoitteita voidaan asettaa missäkin olosuhteissa. Samalla se sallii riittävän joustavuuden, jonka puitteissa sääntelyviranomaiset voivat tehokkaasti puuttua todellista kilpailua haittaaviin uusiin markkinaongelmiin (6-13 artikla). 4. Komission lausunto Euroopan parlamentin tekemistä tarkistuksista Parlamentti ehdotti 12. joulukuuta 2001 käyttöoikeusdirektiiviin 7 tarkistusta. Komissio voi hyväksyä ne kaikki kokonaan. 4.1 Artikloihin tehdyt tekniset tarkistukset (tarkistukset 27, 28 ja 19) Euroopan parlamentin tarkistukset 27 ja 28 ovat luonteeltaan teknisiä ja takaavat johdonmukaisuuden suhteessa puitedirektiivin tarkistukseen 26. Niillä varmistetaan, että markkinat analysoidaan 'mahdollisimman pian direktiivin tultua voimaan' kuitenkin noudattaen kuulemismenettelyjä. Myös tarkistus 19 on luonteeltaan tekninen ja tarkentaa tekstin sanamuotoa. Komissio voi hyväksyä nämä tarkistukset, jotka selkeyttävät ja tukevat neuvoston yhteisen kannan tekstiä. 4.2 Muut, johdanto-osan kappaleisiin tehdyt tarkistukset (tarkistukset 29, 31, 30 ja 7) Euroopan parlamentti on myös tehnyt johdanto-osaan tarkistuksia, joilla tähdennetään sääntelyviranomaisten ja/tai komission harjoittaman seurannan merkitystä. Samoin korostetaan, että eräissä keskeisissä kysymyksissä tilanteeseen on tarvittaessa puututtava sääntelyllä noudattamalla direktiivissä säädettyjä menettelyjä. Nämä keskeiset kysymykset liittyvät lähinnä palvelujen yhteentoimivuuteen loppukäyttäjien näkökulmasta, loppukäyttäjähintoihin vaikuttavaan hinnoitteluun, kansainvälisten verkkovierailujen markkina-analyysin tarpeeseen sekä uuden infrastruktuurin mahdollisiin maisema- ja ympäristöhaittoihin. Komissio voi hyväksyä nämä muutokset, jotka selventävät neuvoston yhteisen kannan vastaavissa säännöksissä säädettyjä valvontavaltuuksia. 5. Päätelmät Komissio muuttaa ehdotustaan edellä kuvatulla tavalla EY:n perustamissopimuksen 250 artiklan 2 kohdan mukaisesti.